CELEX: 62011CA0628
Language: et
Date: 2014-03-18 00:00:00
Title: Kohtuasi C-628/11: Euroopa Kohtu (suurkoda) 18. märtsi 2014 . aasta otsus (Oberlandesgericht Braunschweig’i eelotsusetaotlus – Saksamaa) – kriminaalasi International Jet Management GmbH süüdistuses (Eelotsusetaotlus  — ELTL artikkel 18  — Igasuguse kodakondsusel põhineva diskrimineerimise keeld  — Kommertslennud kolmandatest riikidest liikmesriikidesse  — Liikmesriigi normid, mille kohaselt liidu lennuettevõtjad, kellel ei ole selle liikmesriigi antud lennutegevusluba, peavad taotlema loa iga kolmandast riigist tuleva lennu jaoks)

12.5.2014   
            
            
               ET
            
            
               Euroopa Liidu Teataja
            
            
               C 142/2
            
         Euroopa Kohtu (suurkoda) 18. märtsi 2014. aasta otsus (Oberlandesgericht Braunschweig’i eelotsusetaotlus – Saksamaa) – kriminaalasi International Jet Management GmbH süüdistuses
   (Kohtuasi C-628/11) (1)
   
   ((Eelotsusetaotlus - ELTL artikkel 18 - Igasuguse kodakondsusel põhineva diskrimineerimise keeld - Kommertslennud kolmandatest riikidest liikmesriikidesse - Liikmesriigi normid, mille kohaselt liidu lennuettevõtjad, kellel ei ole selle liikmesriigi antud lennutegevusluba, peavad taotlema loa iga kolmandast riigist tuleva lennu jaoks))
   2014/C 142/02
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Braunschweig
   
      Põhikohtuasja kriminaalmenetluse pool
   
   International Jet Management GmbH
   
      Ese
   
   Eelotsusetaotlus – Oberlandesgericht Braunschweig – ELTL artikli 18 tõlgendamine – Kommertslennud kolmandast riigist liikmesriiki – Liikmesriigi normid, mille kohaselt lennuettevõtjad, kellel ei ole selle liikmesriigi antud lennutegevusluba, peavad taotlema loa iga kolmandast riigist tuleva lennu jaoks – Neid norme eiranud ühenduse lennuettevõtjale määratud trahv
   
      Resolutsioon
   
   
               1.
            
            
               Kodakondsuse alusel diskrimineerimise keelu üldpõhimõtte sätestav ELTL artikkel 18 on kohaldatav niisuguses olukorras nagu on kõne all põhikohtuasjas, kus esimene liikmesriik nõuab lennuettevõtjalt, kellel on teise liikmesriigi välja antud kehtiv lennutegevusluba, et see ettevõtja hangiks esimese liikmesriigi õhuruumi sisenemiseks loa selliste mitteregulaarsete tellimuslendude puhul, mis väljuvad kolmandatest riikidest ja suunduvad nimetatud esimesse liikmesriiki, ehkki niisugust luba ei nõuta lennuettevõtjatelt, kellel on esimese liikmesriigi antud lennutegevusluba.
            
         
               2.
            
            
               ELTL artiklit 18 tuleb tõlgendada nii, et sellega on vastuolus esimese liikmesriigi normid, mis nõuavad (nende järgimata jätmist trahviga sanktsioneerides), et lennuettevõtja, kellel on teise liikmesriigi antud lennutegevusluba, hangiks esimese liikmesriigi õhuruumi sisenemiseks loa selliste mitteregulaarsete tellimuslendude puhul, mis väljuvad kolmandatest riikidest ja suunduvad nimetatud esimesse liikmesriiki, ehkki niisugust luba ei nõuta lennuettevõtjatelt, kellel on esimese liikmesriigi antud lennutegevusluba, ning mis seavad selle loa saamise sõltuvusse niisuguse tõendi esitamisest, mis näitab, et esimese liikmesriigi ametiasutuse antud lennutegevusloaga lennuettevõtjad ei saa või ei suuda asjaomaseid lende teostada.
            
         
      (1)  ELT C 80, 17.3.2012.